AYF มุ่งมั่นที่จะเสริมสร้างแนวทาง การวางแผนการลงทุนในระยะยาวแบบมีเป้าหมายให้แก่นักลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....สมาคมบริษัทจัดการลงทุน
เมื่อพูดถึงบริษัทจัดการลงทุน คงจะไม่มีใครไม่รู้จักชื่อ บริษัทหลักทรัพย์จัดการกองทุน อยุธยา (บลจ.อยุธยา) บริษัทในเครือธนาคารกรุงศรีอยุธยา ด้วยการนำทีมอย่างแข็งแกร่งโดย คุณฉัตรพี ตันติเฉลิม ประธานเจ้าหน้าที่บริหาร ผู้บริหารรุ่นใหม่ที่มีผลงานสำคัญๆ ระดับแนวหน้าในแวดวงการเงิน 
คุณฉัตรพี รับหน้าที่นั่งแท่นบริหาร บลจ.อยุธยา พร้อมด้วยทีมบริหารกองทุนมืออาชีพ ภายใต้สไตล์การบริหารจัดการกองทุนแบบ Active Management คือ เน้นการวิเคราะห์ข้อมูลเชิงลึกเพื่อคัดเลือกหลักทรัพย์ หรือตราสารของบริษัทที่มีพื้นฐานดีและมีศักยภาพที่จะเติบโตในอนาคต มีการปรับปรุงการลงทุนให้เหมาะสมกับปัจจัยพื้นฐานสำคัญในแต่ละสภาพเศรษฐกิจ คือเน้นความมั่นคงของการลงทุนในระยะยาว และผลตอบแทนที่ดีภายใต้ความเสี่ยงที่เหมาะสม อย่างเป็นระบบและมีวิธีการที่ชัดเจน ดังนั้นเมื่อเข้าไปลงทุนในหลักทรัพย์ดังกล่าวจากลักษณะการบริหารแบบ Active นี้ จะส่งผลให้การบริหารกองทุนต่างๆ ของ บลจ.อยุธยา ทั้งตราสารทุนและตราสารหนี้ให้อัตราผลตอบแทนแก่ผู้ถือหน่วยดีขึ้นมาเป็นลำดับ โดยมีผลตอบแทนอยู่ในอันดับต้นๆ ของทุกประเภทกองทุน ซึ่งทั้งหมดนี้ก็เพื่อประโยชน์สูงสุดของผู้ลงทุนเป็นสำคัญ 
เมื่อกล่าวถึงภาพรวมเศรษฐกิจในปีนี้ สิ่งที่ บลจ.อยุธยา อยากจะให้คำแนะนำแก่ท่านผู้อ่าน คือการพิจารณาปัจจัยสภาพแวดล้อมทางเศรษฐกิจเพื่อเป็นข้อมูลประกอบในการตัดสินใจลงทุน และควรจะต้องคำนึงถึงความเหมาะสมในการเลือกลงทุนในแต่ละประเภทสินทรัพย์ รวมไปถึงการให้ความสำคัญในเรื่องของการวางแผนการลงทุนในระยะยาวอย่างมีเป้าหมาย การจัดสำรับการลงทุนของตนให้เหมาะสมกับเป้าหมาย ระยะเวลา และระดับความเสี่ยงที่ตนเองยอมรับได้ ซึ่งเป็นประเด็นสำคัญที่ บลจ.อยุธยา เน้นย้ำให้กับผู้ลงทุนและผู้ถือหน่วยลงทุนของ บลจ.อยุธยา อย่างสม่ำเสมอ และเป็นสิ่งที่สร้างความโดดเด่นให้กับ บลจ.อยุธยา 
สิ่งดีๆ ที่มอบให้ลูกค้า บลจ.อยุธยา มุ่งมั่นที่จะเสริมสร้างแนวทางการวางแผนการลงทุนในระยะยาวแบบมีเป้าหมายให้แก่นักลงทุน ด้วยการริเริ่มจัดสร้างพื้นที่ AYF access [email protected] พื้นที่ที่เตรียมไว้สำหรับการพบปะพูดคุยเรื่องการลงทุน และให้ความรู้แก่ผู้สนใจทั่วไป ด้วยบริการให้คำปรึกษาด้านการลงทุนและงานสัมมนาให้ความรู้เรื่องการวางแผนการลงทุนต่างๆ ที่หลากหลาย โดยเฉพาะอย่างยิ่งงานสัมมนา “ลงทุนอย่างไรให้ได้ 100 ล้าน (อย่างง่ายๆ)” ซึ่งเป็นสัมมนาที่ได้รับความนิยมสำรองที่นั่งเต็มทุกรอบการสัมมนาที่จัดเป็นประจำทุกเดือนตลอดทั้งปี ด้วยการนำเสนอแนวทางการวางแผนการลงทุนโดย คุณประภาส ตันพิบูลศักดิ์ ประธานเจ้าหน้าที่การลงทุน บลจ.อยุธยา
เล่าสู่กันฟังกับงานสัมมนา “ลงทุนอย่างไรให้ได้ 100 ล้าน (อย่างง่ายๆ)” งานสัมมนาประกอบด้วย 4 ภาค และการสัมมนาได้ถูกออกแบบให้เป็นการทำงานร่วมกับผู้เข้าร่วมสัมมนาในระดับบุคคล โดยศึกษาถึงปัจจัยสำคัญที่ส่งผลต่อการเป็นนักลงทุนที่ประสบความสำเร็จ ซึ่งมีรายละเอียดดังต่อไปนี้
ภาค 1 : Secret of the Millionaire MindThe Foundation of Wealth (เคล็ดลับสมองเงินล้าน...รากฐานของความร่ำรวย)
ภาคนี้ถือว่าสำคัญที่สุด (ห้ามพลาด) เนื่องจากเป็นการวางรากฐานของอีก 3 ภาคที่เหลือ ผู้เข้าร่วมสัมมนาจะค้นพบเคล็ดลับอันยิ่งใหญ่ที่ซ่อนอยู่ในสมองของเศรษฐี 100 ล้าน
ภาค 2 : Journey of the MillionairesRoadmap to Financial Freedom (หนทางของเศรษฐี 100 ล้าน... เส้นทางสู่อิสรภาพทางการเงิน)
ในภาคนี้ผู้เข้าร่วมสัมมนาจะตั้งเป้าหมายอิสรภาพทางการเงินของตนเอง อาจอยู่ที่ 100 ล้าน มากกว่าหรือน้อยกว่านั้น แต่ละท่านจะมีโอกาสพัฒนาแผนการลงทุนของตนเอง โดยใช้โปรแกรมที่สร้างขึ้นมาสำหรับ สัมมนา ลงทุนอย่างไรให้ได้ 100 ล้าน โดยเฉพาะ
ภาค 3 : Backtothe –Future Wealth Actualization (ย้อนเวลาสู่อนาคต...การรับรู้ถึงความมั่งคั่ง)
ในภาคนี้จะเป็นการย้อนเวลาซึ่งจะพาผู้เข้าร่วมสัมมนาเดินทางผ่านกาลเวลาจากอดีตไปสู่อนาคตเพื่อระบุคำถามและความกังวลเกี่ยวกับการลงทุนของแต่ละบุคคล รวมถึงมีความชัดเจนในเส้นทางที่จะเลือกเดินไปสู่เป้าหมายที่ผู้เข้าร่วมสัมมนาตั้งใจไว้ 
ภาค 4 : Mission imPossiblefrom Wisdom to Wealth (ภารกิจที่เป็นไปไม่ได้...จากความรู้สู่ความมั่งคั่ง)
ในภาคสุดท้ายนี้ ผู้เข้าร่วมสัมมนาจะค้นพบว่าความเป็นไปไม่ได้ที่เคยคิดและซึมซับมาโดยตลอดนั้น แท้จริงแล้วกลับเป็นไปได้ ผู้เข้าร่วมสัมมนาจะได้วางแผนเส้นทางสู่อิสรภาพทางการเงินโดยละเอียดและเริ่มจัดการกับความมั่งคั่งและการลงทุนเพื่อให้ถึงเป้าหมายการเป็นเศรษฐี 100 ล้าน
“บลจ.อยุธยา จัดสัมมนา “ลงทุนอย่างไรให้ได้ 100 ล้าน (อย่างง่ายๆ)” นี้เป็นประจำทุกเดือน (โดยไม่เก็บค่าใช้จ่ายใดๆ) ด้วย บลจ.อยุธยา เชื่อว่าการให้ความรู้ในเรื่องการลงทุนถือเป็นการตอบแทนสังคม จึงได้จัดตั้งชมรม AYF Millionaire Club เพื่อเป็นการอุทิศตนในการทำประโยชน์และสร้างสรรค์สังคมให้ดีขึ้น เพียงคุณรู้จักความต้องการของตัวเองว่าต้องการจัดสรรการลงทุนแบบไหน และอยากให้เงินของคุณทำงานให้งอกเงย ลองโทร.เข้ามาปรึกษากับเจ้าหน้าที่ของ บลจ.อยุธยา หรือสำรองที่นั่งการเข้าร่วมการสัมมนาให้ความรู้เรื่องการวางแผนการลงทุนต่างๆ ได้ที่หมายเลข 026575757 หรือจะแวะเข้ามาร่วมพูดคุยกับผู้เชี่ยวชาญที่สามารถให้คำแนะนำในเรื่องการวางแผนการลงทุนที่เหมาะสมกับแต่ละท่านได้ที่ AYF access [email protected] ชั้น 1 อาคารเพลินจิตทาวเวอร์ (ตรงข้ามเซ็นทรัล ชิดลม) ซึ่งเปิดบริการทุกวัน หรือลองเข้าไปที่ www.ayfunds.com ก็ได้นะครับ การลงทุนเพื่อไปถึงเป้าหมายที่คุณตั้งใจไว้ไม่ยากอย่างที่คิดครับ” คุณฉัตรพี กล่าว